Općina Kula Norinska, Jedinstveni upravni odjel, na temelju članka 7. Zakona o kulturnim vijećima i financiranju javnih potreba u kulturi (Narodne novine: 83/22), Odluke o raspisivanju javnog poziva za predlaganje programa/projekata u kulturi Općine Kula Norinska za 2026. (KLASA: 402-01/25-01/01, URBROJ: 2117-14-03-25-1) od 29. rujna 2025 g. objavljuje

**P O Z I V**

**Za predlaganje Programa javnih potreba u kulturi**

**Općine Kula Norinska za 2026. godinu**

**I.**

Javne potrebe u području kulture, (u daljnjem tekstu: javne potrebe), za koje se sredstva osiguravaju, prema financijskim mogućnostima, iz Proračuna Općine Kula Norinska jesu djelatnosti, programi, projekti, aktivnosti i manifestacije u kulturi od interesa za Općinu Kula Norinska a dodjeljuju se na temelju provedenog Javnog poziva koji se objavljuje na mrežnim

stranicama Općine Kula Norinska, [www.kulanorinska.hr](http://www.kulanorinska.hr) .

Prihvatljivi prijavitelji za javne potrebe u kulturi za koje se sredstva osiguravaju u proračunu Općine Kula Norinska, jesu ustanove u kulturi, umjetničke organizacije, umjetnici, udruge, fizičke i pravne osobe koje djeluju u sljedećim djelatnostima i područjima:

* Potpore izdavanju knjiga,
* Programi i manifestacije u cilju promidžbe Općine Kula Norinska
* Redovne djelatnosti udruga u kulturi
* Zaštita, obnova i očuvanje kulturne baštine.

Ukupna vrijednost ovog poziva iznosi 6.500,00 EUR-a.

Općina Kula Norinska zadržava pravo mijenjanja planiranog iznosa iz ovog članka, u skladu sa proračunskim sredstvima u 2026. godini.

**II.**

Prijedlog programa treba sadržavati ispunjenu, potpisanu i ovjerenu Prijavnicu za predlaganje Programa javnih potreba u kulturi Općine Kula Norinska za 2026. g. s prilozima koja se mogu preuzeti sa službene stranice Općine Kula Norinska [www.kulanorinska.hr](http://www.kulanorinska.hr) ili osobno na adresi Općina Kula Norinska, Rujnička 1, 20341 Kula Norinska.

Prihvatljivi prijavitelj u okviru ovog Poziva, može podnijeti najviše jednu (1) prijavu za pojedino područje u kulturi Općine Kula Norinska, odnosno može podnijeti po jednu (1) prijavu na više područja, sukladno registriranoj djelatnosti prijavitelja te vrsti i području planiranog programa.

#### Prijave za financiranje javnih potreba u kulturi se šalju poštom ili predajom u JUO Općine Kula Norinska, najkasnije do 31. listopada 2025. godine do 10:00 sati, na adresu:

**OPĆINA KULA NORINSKA**

**Jedinstveni upravni odjel**

**Rujnička 1**

**20341 KULA NORINSKA**

**s naznakom “Poziv za predlaganje javnih potreba u kulturi Općine Kula Norinska za 2026. godinu - ne otvarati-“**

Dosadašnji korisnici proračunskih sredstava u obvezi su priložiti i financijsko izvješće o utrošenim sredstvima dobivenim od Općine Kula Norinska u prethodnoj godini.

Razmatrat će se samo pravovremeno dostavljene prijave koje sadrže propisane priloge.

KLASA: 402-01/25-01/01 Jedinstveni upravni odjel

URBROJ: 2117-14-03-25-2 Pročelnica:

Kula Norinska, 29. rujna 2025. godine Meri Doko, dipl.iur. ,v.r.